یعقوب کا یوسف کے بیٹوں کو برکت دینا

یعقوب یوسف کے بیٹوں کو برکت دے رہا ہے400x400پکسلفنکارریمبرینڈسال1656میڈیمکینوس پر تیلطول و عرض173 سینٹی میٹر × 209 سینٹی میٹر (68 انچ × 82 انچ)          مقامقصر ولہلمشوہے، کاسل ہیس جرمنی
"یعقوب کا یوسف کے بیٹوں کو برکت دینا" ایک 1656 کی تیل سے بنی ہوئی پینٹنگ ہے جسے ڈچ فنکار ریمبرانٹ فان رین نے تخلیق کیا۔ کہا جاتا ہے کہ اس فن پارے کی سطح تقریباً "مجسمہ نما ہے جس پر رنگ کے اوپر شفاف تہ چڑھائی گئی ہے"۔
یہ فن پارہ جمیلڈے گیلری آلٹے مائسٹر میں محفوظ ہے، جو کاسل، جرمنی میں واقع ہے۔
 تاریخ 
یہ پینٹنگ ایمسٹرڈیم کے معزز شہری ویلم شریفر کے حکم پر تیار کی گئی تھی۔ اس فن پارے میں شریفر کو ان کی اہلیہ ویندلا ڈی گراف (Wendela de Graeff) اور ان کے بچوں کے ساتھ بائبل کی شخصیات کے طور پر دکھایا گیا ہے۔ ویلم شریفر کی 1661ء میں وفات کے بعد، ویندلا کے بھائی آندریس ڈی گراف ، جو اُس وقت ایمسٹرڈیم کے میئر (برگومیستر) تھے، نے ان کا ترکہ سنبھالا، جس میں یہ رمبرانت کی پینٹنگ بھی شامل تھی۔

یہ پینٹنگ 1752ء تک ڈی گراف خاندان کی ملکیت میں رہی۔ گیریٹ ڈی گراف فان زوئید-پولسبروک (Gerrit de Graeff van Zuid-Polsbroek) کی وفات کے بعد، ورثاء نے یہ فن پارہ ہیمبرگ کے آرٹ ڈیلر انتھونی روٹگرز (Anthony Rutgers) کے ذریعے ہیسے-کاسل کے لینڈگریف ولیم ہشتم کو فروخت کر دیا، جنھوں نے اسے کاسل میں واقع بیلویو پیلس میں اپنی آرٹ کلیکشن میں شامل کر لیا۔
 پس منظر 
"یعقوب کا یوسف کے بیٹوں کو برکت دینا" ایک منظر کو پیش کرتا ہے جو عہد نامہ قدیم کی کتاب پیدائش کے باب 48 میں بیان ہوا ہے۔ اس منظر میں یوسف اپنے دو بیٹوں منسی اور افرائیم کو اپنے مرتے ہوئے والد یعقوب کے پاس لاتا ہے تاکہ وہ ان دونوں کو خاندانی برکت دے سکیں۔

روایتی طور پر، خاندان کے سب سے بڑے بیٹے کو دائیں ہاتھ سے برکت دی جاتی ہے۔ لیکن یعقوب نے جان بوجھ کر اپنے بازوؤں کو کراس کیا اور اپنا دایاں ہاتھ چھوٹے بیٹے افرائیم کے سر پر رکھا، جبکہ بایاں ہاتھ بڑے بیٹے منسی کے سر پر رکھا۔ یوسف اس پر ناخوش ہوا اور سمجھا کہ اس کے والد نے غلطی سے بازو بدلے ہیں۔ جب یوسف نے اپنے والد کو درست کرنے کی کوشش کی، تو یعقوب نے انکار کیا اور بتایا کہ وہ جان بوجھ کر چھوٹے بیٹے کو برکت دے رہے ہیں۔

 آسِناتھ 
آسناتھ مصر کے ایک کاہن کی بیٹی تھی۔ کتاب پیدائش کے باب 41 کے مطابق، اسے خود فرعون نے یوسف کو زوجہ کے طور پر عطا کیا تھا۔ ریمبرانٹ کی اس پینٹنگ میں آسناتھ کو شامل کرنے کا مقصد صرف بائبلی تفصیل کو پیش کرنا نہیں تھا، بلکہ اس لیے بھی تھا کہ یہ فن پارہ ایمسٹرڈیم کے معزز شہری ویلم شریفر کے حکم پر بنایا گیا تھا اور اس میں شریفر، اُن کی اہلیہ ویندلا ڈی گراف اور ان کے بچوں کو بائبلی کرداروں کی صورت میں دکھایا گیا ہے۔ چنانچہ آسِنات کی موجودگی دراصل ویندلا کی علامتی تصویر کشی بھی ہے۔

 حوالہ جات 

زمرہ:آسناتھ
زمرہ:1656ء کی پینٹنگ
زمرہ:نقاشی
زمرہ:سترہویں صدی کی پینٹنگ
زمرہ:1650ء کی دہائی